kardosdrur/scandi-wiki huggingface dataset:
Black ghost (fisk)

Black ghost er en tropisk fisk i knivfiskfamilien (Apteronotidae). Fisken holdes af og til i akvarier. Fisken er sort med 2 hvide ringe på halen og bevæger sig hovedsageligt ved at vifte med en lang finne på undersiden. Fisken har en maksimal længde på 50 centimeter.

I naturen lever black ghost hovedsageligt i hurtigstrømmende vand med sandbund i et tropisk klima. Den foretrækker vand med en pH på mellem 6,0 og 8,0, samt en hårdhed på 5-19 °dH. Den bedste temperatur for fisken er på mellem 23 og 28 °C. Den er nataktiv og finder insektlarver med et elektrisk organ og receptorer over hele kroppen.

Strålefinnede fisk
Jakob Vedelsby

Jakob Vedelsby (født 13. marts 1965) er en dansk forfatter. Han er kandidat i Film- og Medievidenskab fra Københavns Universitet. Vedelsby debuterede som forfatter i 1990 og har publiceret digte, romaner og fagbøger. Han er udgivet på seks sprog. Vedelsby holder jævnligt foredrag, underviser i skrivekunst og kreativitet og arbejder freelance som journalist og tekstforfatter.  

Jakob Vedelsby var i perioden 2014 til 2017 formand for Dansk Forfatterforening. Fra 2011 til 2013 var han formand for Dansk Forfatterforenings Skønlitterære Afdeling.

Bibliografi 
 Digte i en række numre af Hvedekorn og andre litteraturtidsskrifter (debut: 1990) 
 Himlen må vente (roman, 2002, Samlerens Forlag).
 Du og jeg (roman, 2004, Samlerens Forlag).
 Verden i verden (roman, 2007, Samlerens Forlag).
 Bjergene i horisonten (roman, 2009, Aronsen).
 Menneskeloven (roman, 2011, Aronsen).

 Menneskeloven er udkommet på tysk, russisk, kinesisk, estisk, rumænsk og græsk.
 Skyggespor (roman, 2015, Tiderne Skifter).
 Skyggespor er udkommet på russisk (2017, forlaget Eksmo). Den russiske version er i 2017 trykt i sin fulde længde i det russiske litteraturtidsskrift "Oktober".
 Når omsorg er den bedste medicin (fagbog om nytænkning på demensområdet, sm May Bjerre Eiby, 2017, People's Press). 
 Spirituel astrologi - den indre vej (fagbog, sm Claus Houlberg og Gitte Noor Jul, 2018, People's Press).   
Kundaliniyoga - for indre styrke (fagbog, sm Pernille Dybro og Gitte Noor Jul, 2018 People's Press).
Universets centrum (roman, 2022, Forlaget Arabesk).

Legater 
Jakob Vedelsby har blandt andet modtaget følgende legater:

 Statens Kunstfond, arbejdslegat, 2006, 2007, 2013, 2016, 2019
 Dronning Ingrids romerske fond, 2008, 2016
 Statens Kunstfond, rejselegat, 2011, 2012, 2015, 2016, 2017, 2018, 2019, 2022
 Statens Kunstråd, arbejdslegat, 2008, 2010, 2013

Noter

Eksterne henvisninger 
 Jakob Vedelsby 
 Jakob Vedelsby på Facebook

Romanforfattere fra Danmark
Dansksprogede forfattere fra Danmark
Mandlige forfattere i det 21. århundrede
Jean Prouvé

Jean Prouvé (8. april 1901 i Paris – 23. marts 1984 i Nancy) var en fransk smed, designer og arkitekt.

Tidlige år 
Jean Prouvé var født ind i en kreativ familie. Hans far Victor Prouvé var maler og en del af Art Nouveau-bevægelsen
Hans mor Marie Duhamel var pianist. Hans drøm om, at læse til ingeniør blev knust, ved 1. verdenskrigs udbrud, der ramte
hans familie hårdt økonomisk.

I stedet blev han i 1916 sat i lære hos en af hans fars venner kunstsmeden Émile Robert i Enghien udenfor Paris.

Senere stod han i lære hos en anden kunstsmed ungareren Adalbert Szabo. I 1924 åbnede han sit eget
smedeværksted i Nancy. Samme år blev han gift med Madeleine Schott. I begyndelsen lavede han mest støbejerns lamper, jerngelændere og porte og han var meget påvirket af Art Noveau. Kort tid efter udviklede han imidlertid sin stil mere i retning af modernismen

Gennembrud 
Hans gennembrud kom i 1927, da han fik en bestilling fra arkitekten Robbert Mallet-Stevens på et indgangsparti til en villa i
Paris. Mallet-Stevens var en af de førende franske arkitekter indenfor den moderne bygningskunst og kontakten til ham, betød at Prouvé kom i kontakt med kredsen omkring Le Corbusier.

Ekspansion 
Efterhånden voksede hans virksomhed, således havde han i slutningen af 1920'erne 30 ansatte. Og i 1931 blev han nødt til at
flytte produktionen til større lokaler. Samtidig omstrukturerede han firmaet til et aktieselskab under navnet: Societé
Anonyme Les Ateliers Jean Prouvé.

Ligeledes i 1931 dannede han sammen med Mallet-Stevens, Charlotte Perriand, Le Corbusier, Pierre Jeanneret, Marcel Lods, Eugène Beaudoin og Tony Garnier en sammenslutning af kunstnere og arkitekter, som de kaldte Union des Artistes Moderne (UAM).

Værker 
 1927 indgangsparti i Villa Reifenberg i Paris
 1931 Møbler til Cité Universitaire i Nancy
 1934 Hans standardstol
 1935-36 Aero Club Roland Garros i Buc
 1935-39 Maison du Peuple i Clichy
 1936 Skolepult
 1937 Havemøbler til UAM pavillionen
 1939 Kaserne elementer som samlesæt
 1939-47 Nødboliger til krigsflygtninge
 1948-51 Meridian sal til Observatoriet i Paris
 1949 Geuridon-bordet
 1949-52 Standardhus i Meudon
 1949 Tropehus i Niamey og Brazzaville
 1950 Skole i Vantoux
 1950-51 Grand Palais i Lilles udstillingsområde
 1950-52 Tagkonstruktion til Mames trykkerivirksonhed i Tours
 1950-52 Skalhusene i Meudon
 1951-52 Auditorie stol til Université d'Aix-Marseille i Aix-en-Provence
 1953 Kompasbordet
 1953-54 "Residence Prouvé" i Nancy
 1953-54 Facade på beboelsesejendom på Square Mozart i Paris
 1954 Pavillion på udstillingen i forbindelse med 100-året for aluminiumet i Paris
 1954 "Antony"-stolen til universitetet i Antony
 1955-56 Hus til Abbé Pierre i Paris
 1956 Pumpehus i Évian-les-Bains
 1957 Midlertidig skolebygning i Villejuif
 1961-62 Feriehus i Beauvallon
 1962 Gauthierhus i Saint-Dié
 1967 Ungdomscenter i Ermont
 1967-69 Nobeltårnet i La Défense
 1967-70 Rammekonstruktion til Grenobles udstillingsområde

Eksterne henvisninger

Kilde 
 

Designere fra Frankrig
Arkitekter fra Frankrig
Personer fra Paris
Modernistiske arkitekter
C-VM i håndbold 1978 (mænd)

C-Verdensmesterskabet i håndbold for mænd 1978 var det andet C-VM i håndbold for mænd, og turneringen med deltagelse af ni hold afvikledes i Schweiz i perioden 10. – 18. november 1978. Turneringen fungerede som kvalifikation til B-VM 1979, og holdene spillede om fire ledige pladser ved B-VM.

Turneringen blev vundet af Schweiz, som sammen med Israel, Norge og Østrig kvalificerede sig til B-VM.

Resultater 

De ni deltagende hold var inddelt i tre grupper med tre hold i hver, og i hver gruppe spillede holdene en enkeltturnering alle-mod-alle. De tre gruppevindere og tre -toere gik videre til hovedrunden om placeringerne 1-6.

Indledende runde

Gruppe A

Gruppe B

Gruppe C

Hovedrunde 

I hovedrunden samledes de tre gruppevindere og de tre -toere fra den indledende runde i én gruppe, hvor holdene spillede en enkeltturnering alle-mod-alle. Resultater af indbyrders opgør mellem hold fra samme indledende gruppe, blev overført til hovedrunden.

Samlet rangering

Kilder / eksterne henvisninger 
 World Handball Archive – Men Handball World Championship 1978 Group C Switzerland

Noter 

Håndbold i 1978
VM i håndbold
Japan Photo

Japan Photo er en fotobutikskæde med butikker i Norge (19 forretninger), Danmark (13 forretninger) og Sverige (6 forretninger). Japan Photo blev grundlagt i Danmark i 1985 af Ib Nørholm. Navnet Japan Photo fik butikken fordi den hovedsageligt solgte fotoudstyr fra japanske producenter som Canon og Nikon.
Den første butik i Danmark blev åbnet i Aalborg i 1985 og kort tid efter udvidet med en butik i Aarhus.
Den første butik i Norge blev åbnet i Oslo i 1990.

Japan Photo blev kendt for lave priser og forhåndsbetalt fremkaldelse med et klippekort.

I 1999 solgte Ib Nørholm sine aktier til firmaet CeWe Color fra Tyskland

Japan Photo ledes i dag af administrerende direktør Stephan Stein.

Kilder 
  Link: "CeWe Color"

Elektronikkæder i Danmark
Etableret i 1985
Fouga Magister

Fouga Magister – eller Fouga CM.170 Magister – er et tosædet turbojetfly med V-hale, udviklet og produceret af den franske flyproducent Fouga.

Flyet, der oprindelig blev konstrueret som militært træningsfly, var sammen med det mindre udbredte tyske Fokker S.14 Machtrainer, de første jetfly, der var konstrueret primært som militære træningsfly. Den første prototype af flytypen fløj første gang 23. juli 1952, og de første serieproducerede fly blev indlemmet i det franske luftvåben Armée de l'air i 1956 som de første operative jetdrevne træningsfly.

Fouga Magister blev efterfølgende produceret i Frankrig, samt under licens i Tyskland, Finland og Israel. Typen har været anvendt i Algeriet, Bangladesh, Belgien, Biafra, Brasilien, Cambodja, Cameroun, Congo, El Salvador, Finland, Frankrig, Gabon, Irland, Israel, Libanon, Libyen, Marokko, Rwanda, Senegal, Togo, Tyskland, Uganda og Østrig. Flytypen har altovervejende været anvendt som træningsfly, men har også været anvendt som jagerbomber under kamphandlinger i oprørsprovinsen Katanga under Congokrisen i årene 1960-65 samt af det israelske luftvåben under Seksdageskrigen i 1967.

Der findes en række versioner af Fouga Magister, men den første serieproducerede version Fouga CM.170-1 Magister med to Turbomeca Marboré II motorer, er den mest udbredte. Af denne version blev der i alt bygget 761 eksemplarer, hvoraf 188 blev bygget i Vesttyskland, 62 i Finland og 50 i Israel.

I Danmark fandtes der tidligere ét privatejet eksemplar (OY-FGA, Version CM170-1 med serienummer 230 og produceret i 1959), som professor og pilot Niels Egelund i 2000 erhvervede fra den franske ejer af flyet, en jagerpilot, som tidligere havde fløjet med flyet før det i 1996 blev udfaset fra franske luftvåben. Flyet blev anvendt som privat veteranfly og medvirkede ved opvisninger og airshows. I 2015 forærede Niels Egelund flyet til Stauning Flymuseum efter en sidste flyvertur fra Roskilde (EKRK) til Stauning (EKVL).

Eksterne henvisninger 

 www.fouga.dk – om den danskejede Fouga Magister (OY-FGA) 

Militære træningsfly
Militærfly fra Frankrig
2-motors jetfly
Homo Sovieticus

Homo sovieticus (, pseudolatin for "sovjetmennesket") er en sarkastisk og kritisk betegnelse af den mennesketype – med sin særegne tænke- og væremåde – der blev fremelsket af ideologien i det tidligere Sovjetunionen og hele Østblokken. Udtrykket homo socialisticus blev første gang benytte af den religiøse filosof Sergej Bulgakov () i 1918. Udtrykket homo sovieticus blev benyttet af den russiske disidentforfatter Aleksandr Zinovev, da han skrev bogen med titelen "Homo sovetikus" (). Bogen udkom som undergrundslitteratur i 1970, i Vesten i 1982 og i Rusland i 1991. I bogen findes også udtrykket homosos ().

Udtrykket det sovjetiske meneske blev udbredt i Sovjetunionen af den officielle presse for at fremhæve de positive egenskaber ved borgerne i Sovjetunionen, som voksede takket være sovjetmagten; i modsætning hertil blev udtrykket homo sovieticus kun brugt uformelt, i private samtaler, og var en betegnelse for de negative elementer i det sovjetiske folk, der var skabt af sovjetmagten, ligesom udtrykket blev benyttet i den officielle sovjetiske satiret.

Politisk terminologi
Russiske ord og vendinger
Kultur i Sovjetunionen
Latinske vendinger
Eugen la Cour

Eugen la Cour (født 26. januar 1836 i København, død 20. januar 1900 sammesteds) var en dansk officer, bror til Charles og Victor la Cour.

Han var søn af officeren Niels la Cour og Emilie Antoinette Bruun, blev kadet 1851 og sekondløjtnant 1853. La Cour var fra 1. marts 1853 til 1. november 1854 repetent ved Landkadetkorpset, blev dernæst ansat ved 7. bataljon og lå med den i København, men var fra 20. april 1861 stationeret i Sønderborg. Med denne bataljon deltog han i hele 2. Slesvigske Krig, bl.a. i slaget ved Dybbøl den 17. marts 1864. Han blev udnævnt til premierløjtnant 23. april samme år.

Efter krigen fik han base i Svendborg og Faaborg, men blev 17. november 1864 overflyttet til 14. bataljon, med hvilken han først lå i Viborg, siden i Aalborg. Da bataljonen midlertidig gik ind 1. maj 1866, forsattes han til 18. bataljon og lå med den i København og fra 20. april 1868 i Helsingør. 1. april 1872 overflyttedes han til 1. bataljon i København, men blev, da han 1875 udnævntes til kaptajn, ansat ved 22. bataljon i Helsingør og overflyttedes 10. juli 1876 til 3. bataljon, ligeledes i Helsingør. Efter sit eget ønske forsattes han 1878 som kompagnichef til 5. bataljon i Odense, derfra 1880 til 7. bataljon i Nyborg og 1887 til 13. bataljon i København. Han blev 1887 stillet til rådighed for 3. regiment i København og blev afskediget på grund af alder i nåde og med pension i 1888. 1883 var la Cour blevet Ridder af Dannebrog. 1891 fik han et nyt afskedspatent som oberstløjtnant.

Efter sin afsked fra Hæren blev han boende i København og var et aktivt medlem af det velgørende selskab Kædeordenen. I juli 1897 gjorde han en 6 måneders rejse til Frankrig, særlig til Paris, og i årene 1889-99 gennemførte han mange udenlandsrejser og fik besøgt de fleste europæiske lande. 1898-99 kom han desuden til Nordafrika, Egypten og Det hellige Land. Han døde 20. januar 1900 i København efter et meget kort sygeleje. Inden da havde la Cour stiftet et familielegat til fordel for sine brødre og deres efterkommere, for selv var han ugift.

Kilder 
 La Cours slægtsbog

Eksterne henvisninger 
 

Riddere af Dannebrog
Personer i den 2. Slesvigske Krig fra Danmark
Officerer fra Danmark
Eugen
Danskere i 1800-tallet
Personer fra København
Legatstiftere fra Danmark
South Park (sæson 2)

Sæson 2 af South Park, en amerikansk animeret tv-serie skabt af Trey Parker og Matt Stone, startede den 1. april 1998. Sæsonen fandt sin afslutning efter 18 afsnit den 20. januar 1999. Selvom de fleste af afsnittene blev instrueret af Trey Parker, stod Eric Stough for instruktionen i to af afsnittene.

Afsnit 
I det følgende er en oversigt over de afsnit var i sæson 2 af South Park

Referencer 

South Park (sæson 2)-episoder
Sæsoner af tv-serier
Sjællandsserien for kvinder (fodbold)

Sjællandsserien el. Kvindeserien er den fjerdebedste fodboldrække i Danmarksturneringen for kvinder.

Det er den bedste fodboldrække for kvinder, som administreres af lokalunionen Sjællands Boldspil-Union (SBU). Ligaen består af 12 hold, som spiller 11 kampe ude og 11 kampe hjemme. 

Danmarksturneringen i kvindefodbold
VM i futsal

Verdensmesterskabet i futsal (VM i futsal) er det vigtigste futsal-landsholdsmesterskab. Mesterskabet har fundet sted cirka hvert fjerde år siden 1989.

Resultater

Se også 
VM i futsal (kvinder)

Futsal
Fodboldsportskonkurrencer
SOSUS

SOSUS (Sound Surveillance System) er et undervandsbaseret aflytningssystem, der lyttede efter sovjetiske ubåde under den kolde krig. Systemet bestod af aflytningsstationer omkring Grønland, Island og England (GIUK-Gap) placeret i Nordatlanten. Det mest oplagte sted var CFS Alert i Canada her var der kun vand og is til Nordpolen.
Mellem England, Island og Grønland findes undersøiske SOSUS lyttestationer. Der var endvidere placeret Sosus-stationer ved USA's østkyst.

Det sovjetiske strategiske bombefly Tupolev Tu-95 med fire motorer med otte kontraroterende propeller afgiver en kraftig infralyd, der kan måles af SOSUS.

Selve SOSUS systemet er grundlæggende hemmeligt, men benyttes nu også til at spore hvaler.  

Den kolde krig
Overvågning
EM i futsal

Europamesterskabet i futsal (EM i futsal) er det vigtigste futsal-landsholdsmesterskab blandt medlemmerne af UEFA. Mesterskabet har fundet sted cirka hvert andet år siden 1996.

EM Futsal

U-21 EM Futsal 

Futsal
Futsal
VM i futsal (kvinder)

VM i Futsal er en futsalturnering der afholdes af FIFA. Turneringen er indtil videre kun afholdt en enkelt gang.

Medaljetagere

Se også 
 VM i futsal

Futsal
Etableret i 2010
U/17 VM i fodbold (mænd)

U/17-Verdensmesterskabet i fodbold blev for første gang afholdt i 1985. Første titel gik til Nigeria. Turneringen bliver afholdt af fodboldforbundet FIFA.

Medaljetagere

Se også 
U20 VM i fodbold

Fodboldturneringer
Etableret i 1985
Elitedivisionen 2011-12

Sæson 2011-12 i Elitedivisionen. Den bedste række i Danmarksturneringen i kvindefodbold.

Deltagere

Kort over deltagere

Stilling

3F Ligaen

Slutspil

Kvalifikationsspil

Topscorerliste 

Opdateret: 27. juni 2012

Fodnoter 

Fodboldsæson 2011-12
Fodboldturneringer i Danmark
Elitedivisionen (fodbold)
Ole Jørgen Rawert

Ole Jørgen Rawert (født 3. januar 1786 i København, død 11. juli 1851 sammesteds) var en dansk fabrikembedsmand, toldinspektør, industrihistoriker og tegner, søn af arkitekt Jørgen Henrik Rawert. Han er særlig kendt for sine tegninger af miljø, steder og bygninger.

Efter at han havde fuldført studier blev han ansat i Kommercekollegiet. I 1811 blev han medudgiver af Handels- og Industri-Tidende og året efter medlem af fabrikdirektionen. Han fik kongelig understøttelse til en udenlandsrejse og var i flere lande i Europa i årene 1816-1819 for at gøre sig bekendt med de industrielle forhold.

Illustrator

På alle sine rejser i Danmark fra 1805 til 1849 tegnede han; der findes bevaret mere end 1500 af hans illustrationer i Det Kongelige Bibliotek, de fleste af dem dateret.

I 2005 blev en del af akvarellerne udgivet i bogform af Niels Peter Stilling.

Han er begravet på Assistens Kirkegård.

Forfatterskab 
Bornholm beskreven paa en Reise i Aaret 1815; Kjøbenhavn 1819
Beretning omIndustriens Tilstand i de danske Provindser samt om nogle Midler til dens Fremme nedskreven paa en Reise i Sommerne 1819 og 1820; Kjøbenhavn 1820
Kongeriget Danmarks industrielle Forhold fra de ældste Tider indtil Begyndelsen af 1848; Kjøbenhavn 1850

Noter

Eksterne henvisninger 

Fabrikanter fra Danmark
Tegnere fra Danmark
Toldembedsmænd fra Danmark
Personer fra København
Danskere i 1800-tallet
Industrihistorikere fra Danmark
Personer i Dansk Biografisk Leksikon
Dansksprogede forfattere fra Danmark
Magdalena af Sachsen

Magdalena af Sachsen (7. marts 1507 – 25. januar 1534) var en sachsisk prinsesse og, gennem ægteskab, valgprinsesse af Brandenburg.

Magdalene var datter af hertug Georg “den skæggede” af Sachsen (1471-1539), fra hans ægteskab med Barbara af Polen (1478-1534), datter af kong Kasimir 4. af Polen. Magdalena bedsteforældre på morens side var Kasimir 4. af Polen og hans hustru Elisabeth af Habsburg, datter af den tysk-romerske kejser Albrecht 2.. Magdalene var fra hendes forældre opdraget i den katolske tro.

Den 6. november 1524 i Dresden blev hun gift med kurfyrste Joachim 2. af Brandenburg (1505-1571), ved et stort anlagt bryllup hvor næsten 3.000 personer skulle have optrådt på hesteryg, inkl. 24 herskende prinser. Efter ønske fra brudens far blev den religiøse ceremoni udført af ærkebiskoppen af Mainz, Albrecht af Brandenburg. I løbet af deres tiårige ægteskab fødte Magdalene syv børn, men hun døde ung da hun kort efter fødslen af hendes sidste barn døde som 27-årig. Muligvis fremskyndet af chokket efter en brand der var brudt ud nær ved.

Magdalenes far blev så påvirket over sin datters tidlige død, kort efter efterfulgt af også sin kones død, at han efterfølgende nægte at lade sig barbere, og derefter fik tilnavnet ”den skæggede.” Året efter tog Magdalenas enkemand Joachim sig en ny kone, Hedwig af Polen, datter af Sigismund 1. af Polen.

Børn 
I sit ægteskab med Joachim fik Magdalena følgende børn:
 Johan Georg (1525–1598), kurfyrste af Brandenburg
∞ 1. 1545 Prinsesse Sophia af Liegnitz (1525–1546)
∞ 2. 1548 Prinsesse Sabina af Brandenburg-Ansbach (1529–1575)
∞ 3. 1577 Prinsesse Elisabeth af Anhalt (1563–1607)
 Barbara (1527–1595) 
∞ 1545 Hertug Georg 2. af Brieg (1523–1586)
 Elisabeth (1528-1529)
 Friedrich (1530–1552), ærkebiskop af Magdeburg
 Albrecht (*/† 1532)
 Georg (*/† 1532)
 Paul (*/† 1534)

Albertinske linje af Huset Wettin
Huset Hohenzollern
Personer fra Dresden
Stalag Luft III

Stalag Luft III (Stammlager Luft III) var en krigsfangelejr skabt af Luftwaffe under 2. Verdenskrig for krigsfanger fra de allierede flystyrker. Lejren lå i nærheden af byen Sagan i Landkreis Sprottau,
Niederschlesien, i dag Żagań i Województwo lubuskie, Polen, ca. 160 km sydøst for Berlin.

Lejren er kendt for et flugtforsøg den 24. marts 1944, hvor 76 allierede fanger undslap gennem en 110 meter lang tunnel. 73 af fangerne blev fanget igen i løbet af de næste to uger. 50 af dem blev henrettet efter ordre fra Hitler. Den hemmelige flugt blev iværksat og hjulpet af MIS-X.

Det menes at omkring 500.000 tyske soldater blev sat ind i at fange de undslupne fanger fra Stalag Luft III.

Flugten er beskrevet af en af lejrens fanger, Paul Brickhill, i romanen Den store flugt, som i 1963 blev filmatiseret med bl.a. Steve McQueen i en af hovedrollerne. Filmens titel var ligeledes Den store flugt (The Great Escape).

Noter 

2. verdenskrig
Krigsfangelejre
Fængsler i Tyskland
Buc

Buc er en lille kommune med kun 5.622 indbyggere i den nordlige del af Frankrig.

Geografi 
Kommunen ligger cirka 21 km syd-vest for Paris.

Den gamle del af landsbyen og en del af den nye del af byen, befinder sig i Bièvredalen i en omtrentlig højde af 100 m. Størstedelen af byen befinder sig imidlertid 50 meter højere oppe på Saclayplateauet.

Transport

Veje 
Kommunen gennemløbes i nord-sydlig retning af route départementale 938 (Versailles – Saint-Rémy-lès-Chevreuse).

Tog 
De nærmeste stationer er Versailles-Chantiers og Gare de Petit Jouy-Les Loges.

Flyvningens barndom i Buc 
I 1913 oprettede Louis Blériot en flyveskole i Buc's Aéroparc.

Ligeledes i 1913 foretog man verdens første loop her. Der hersker en del tvivl om hvem piloten var, men en teori går på, at det var den franske pilot Adolphe Pégoud, der udførte bedriften i en Blériotmaskine den 31. august 1913..

Eksterne henvisninger

Kilder 

Byer i Yvelines